Եկեղեցի Օվերում

«Եկեղեցի Օվերում» (), նկարել է նիդերլանդացի գեղանկարիչ Վինսենթ վան Գոգը։

Պատմություն 
1890 թվականի մայիսին լքելով Սեն-Ռեմի-դե-Պրովանսի հոգեբուժարանը՝ Վան Գոգը բնակություն հաստատեց Փարիզի արվարձանում՝ Ուազ գետի ափին գտնվող Օվեր Սյուր Ուազ գյուղում, որտեղ էլ անցկացրեց կյանքի վերջին երկու ամիսները։ Այս ժամանակահատվածում նա նկարել է ավելի քան 70 նկար, որոնց մեջ մեծ թիվ են կազմում Օվերի և դրա մերձակայքի տեսարանները, այդ թվում նաև «Եկեղեցի Օվերում» նկարը։ Կտավում պատկերված գոթական եկեղեցին, որը կառուցվել է 13–րդ դարում, կարելի է տեսնել նաև այդ ժամանակաշրջանի մի շարք այլ աշխատանքներում։

Նկարչի մահվանից հետո նկարը փոխանցվեց նրա ընկերոջը՝ բժիշկ և սիրողական նկարիչ Պոլ Գաշեին, ում մոտ նա բուժվում էր կյանքի վերջին ամիսներին։ Մինչև 20–րդ դարի կեսերը նկարը գտնվում էր Գաշեի և նրա հետնորդների մասնավոր հավաքածուում։ 1951 թվականին այն տեղափոխվեց Լուվր, իսկ 1986 թվականից պահվում է Օրսեի թանգարանում։

Գրականություն 
 Lubin. Stranger on the earth։ A psychological biography of Vincent van Gogh. — Holt, Rinehart, and Winston, 1972. — ISBN 0-03-091352-7 
 Erickson, Kathleen Powers. At Eternity’s Gate։ The Spiritual Vision of Vincent van Gog. — 1998. — ISBN 0-8028-4978-4

Տես նաև 
Օվերի բնանկար անձրևից հետո
Հյուղակներ (նկար, Վան Գոգ)

Ծանոթագրություններ

Արտաքին հղումներ 
Նկարը Օրսեի թանգարանի կայքում 
Նկարի մասին էջ 

Վինսենթ վան Գոգի նկարներ
1890 նկարներ
Օրսե թանգարանի նկարներ